El congres de la telefonia mòbil tindrà lloc del 28 de febrer al 3 de març a la Fira Granvia\nEl responsable del Mobile es manté ferm amb la intenció de celebrar la fira aquest febrer 2022 com és previst, tot i l’explosió de contagis per Covid de la sisena onada. El MWC se celebrarà al recinte de Fira Granvia L’Hospitalet entre el 28 de febrer i el 3 de març, i s'espera la participació de "més de 1.500 expositors i assistents registrats des de 150 països".\nJohn Hoffman, conseller delegat de GSMA, diu que només haurien de capgirar els seus plans "sota la decisió de les autoritats espanyoles".\nAixí doncs, el Mobile World Congress (MWC) referma la seva voluntat de recuperar les dates habituals i aposta per la presencialitat després de suspendre l'edició 2020 i d'una edició 2021 reduïda i celebrada a l'estiu.\nEn una carta feta pública aquesta setmana, John Hoffman diu que afronta l'edició 2022 amb "confiança" perquè els avenços científics permeten "reunir-nos de nou amb seguretat" i després de l'experiència dels congressos organitzats el 2021 a Barcelona, Xangai i Los Angeles. "Moltes coses han canviat en els últims dos anys, però la nostra determinació de tornar a reunir el sector és indestructible.", diu en el comunicat.\nLa darrera edició del Mobile registra 20.000 congressistes, lluny de les xifres del 2019


De la Democràcia no ens mouran! – La Coronela Digital\nDe la Democràcia no ens mouran!\nDes de què el Govern de Catalunya va decidir apostar clara i decididament per la celebració d’una Consulta per a què els catalans puguin decidir en una urna SÍ volen ser un Estat Independent o NO, que vam començar a sentir veus de catalans avisant del famós xoc de trens. No cal que espereu més, som a finals de 2013, a un any aproximadament de la data en què hauríem de celebrar tal Consulta, i ja estem col·lisionant.\nEspanya ja sent com se li escapa “la criatura”. I són incapaços d’inventar-se un relat creïble per contra argumentar el que la realitat i la història s’entossudeix a demostrar: Catalunya és una nació. Són incapaços perquè no existeix.\nEspanya, orgullosa, no explica la veritat als seus conciutadans. Espanya no explica que 2 de cada 3 catalans votarien Sí a una Consulta per la Independència. I és aquesta Espanya, paternalista, la que tractant d’imbècils els seus habitants anirà balcanitzant-se com en un dels pitjors somnis dels nacionalistes castellans, avui atrinxerats a Madrid. Per molt que ho pretenguin tapar a cops de portades mediàtiques per seguir distorsionant la realitat d’aquest conflicte (anti)democràtic que estem vivint.\nEspanya cremarà totes les naus, fins al final, com van fer amb Cuba fa més de 100 anys abans de rendir-se. No en tingueu dubte. Molt hauria de canviar el tarannà imperialista i dictatorial que s’amaga en el fons d’un Estat històricament repressor. Espanya, doncs, no acceptarà la voluntat d’una majoria ciutadana contrària als seus interessos. Una majoria ciutadana ja organitzada i preparada per a prendre part, pacíficament, si el joc democràtic no avança.\nBarcelona, capital de Catalunya, està essent i serà el principal escenari d’aquesta pugna per la llibertat. Caldrà que els barcelonins estiguem preparats per a fer costat al Govern de Catalunya, i al seu Parlament, en la seva croada democràtica per a què la ciutadania pugui votar. Caldrà que estiguem preparats per a fer el que faci falta amb la bandera de la pau al costat.\nMentrestant confiem en el President. Confiem en el Govern que ha plantat cara a Madrid, de tu a tu, i ha dit prou. Confiem-hi. El rumb està més que marcat i anem de pressa. I per molt que ho desitgin: De la democràcia no ens mouran!\nCoordinador de la JNC Barcelona Ciutat


FESTES BARRI OFRENA | La Pobla Televisió\nAmb totes les festeres a punt, la música i els festers del Barri Sant Josep començaven el dimarts les activitats que marcaven el seu dia gran. Amb els rams a la mà donaven el tret d’eixida a l’Ofrena i a un dia de celebracions que «Bario» dedica a Sant Josep.\nI ja amb la comitiva a punt, tots junts marxaven a l’església de Sant Jaume, on aplegaven en cercavila i acompanyats per la música feien la seua entrada a la parròquia. Allí, moment per a les fotografies abans de fer la primera ofrena floral del matí a la Mare de Déu dels Desemparats.\nA peus de l’altar de la Geperudeta es dipositaven els rams mentre que la coral parroquial interpretava l’himne de la coronació.\nUna vegada finalitzada la primera ofrena del dia de Sant Josep, tocava tornar a formar i des d’ací la cercavila iniciava el seu recorregut cap a l’església de la Santíssima Trinitat pel carrer Colón.\nUna vegada a la parròquia, tots els festers la capella de la patrona de La Pobla, la Verge del Rosari, on es feia l’altra ofrena del matí. Allí es repetien les imatges viscudes a la parròquia tots junts entonen una de les estrofes dels gojos a la Verge del Rosari.\nI amb l’ofrena a les dos parròquies realitzada, el matí encara no hi havia finalitzat, i és que els festers i clavaris tornen cap al Barri. Allí els espera la imatge de Sant Josep, i, a poc a poc, van passant els festers per a fer les seues ofrenes.\nLes festeretes infantils són les primeres a deixar els rams de flors, un moment també protagonitzat per les càmeres de fotografia, i és que tots volen tindre una instantània per a recordar el moment. Per a tancar l’Ofrena la presidenta de les festes acompanyada de les seues companyes de la junta.\nAmb l’ofrena finalitzada, començava la missa de campanya. Veïns del barri, festers i devots assistiren a l’homilia que se celebra, com cada any, al costat de la imatge del patró. Les festeres majors i infantils van tindre el seu moment de protagonisme amb\nI després de la celebració de l’eucaristia, moment perquè la pólvora s’emportara tot el protagonisme i és que estava a punt de començar la mascleta que van encendre els Festers Majors i la Presidenta. Uns minuts de soroll i fum que posaven fi a un matí de celebracions.


Brussel·les no serà flexible amb Espanya fins que no expliqui les noves retallades\nEl comissari d'Economia, Olli Rehn, reitera que el govern central ha d'explicar per què el dèficit del 2011 s'ha disparat fins al 8,51% del PIB\n1 min. Brussel·les 28/02/2012 14:19\nLa Comissió Europea s'ha mostrat inflexible. Tot i l'elevat dèficit registrat a Espanya el 2011, un 8,51% de seu producte interior brut (PIB), no està disposada a afluixar fins que el govern espanyol no demostri el seu compromís de fer més retallades i impulsar noves mesures per estalviar més.\nEl comissari europeu d'Economia, Olli Rehn, ha deixat clar que abans de discutir una flexibilització del dèficit vol "informació completa del desviament del 2011 i les raons" d'aquesta variació. Rehn també ha recordat al govern central que vol informació sobre el projecte de pressupostos del 2012, que l'executiu de Mariano Rajoy té previst aprovar el 30 de març, i les retallades previstes.\n"Quan tinguem tota aquesta informació en les properes setmanes, al març, podrem avaluar si Espanya ha pres les mesures necessàries per garantir l'estabilitat de les finances públiques", ha dit Rehn. Brussel·les només estaria disposada a discutir una suavització de l'objectiu de dèficit per al 2012, fixat en el 4,4% del PIB, quan tingui les dades que demana. I en cap cas seria abans de divendres, com apuntava avui el govern central.


Pol - Liverpool (Regne Unit): "Les vacances es poden planejar igualment, però s'han de tenir en compte molts factors abans de triar la destinació" | Lleida.com\nPol - Liverpool (Regne Unit): "Les vacances es poden planejar igualment, però s'han de tenir en compte molts factors abans de triar la destinació"\nTens plans per aquests dies de vacances?\nPer ara no, ja que estic treballant i fent pràctiques. Tot i que havia estat pensant anat a algun lloc a principis d'aquest mes.\nHas hagut de canviar o cancel·lar alguna reserva, algun pla amb amics/parella per la situació de rebrots?\nMés o menys, ja que cada any anem de viatge amb la colla per Europa, i aquest any hem decidit quedar-nos per Catalunya (si finalment fem alguna cosa).\nPenses que les vacances es poden planejar igualment seguint les mesures de seguretat, malgrat tota la situació?\nEs poden planejar igualment, però s'han de tenir en compte molts factors abans de triar la destinació i que abans no feia falta considerar (confinament a l'arribada, proves PCR, etc.)\nQuins creus que són els destins més idonis per aquestes vacances?\nCom he dit abans, crec que l'opció més viable és no moure'ns de Catalunya. Donada la situació en la qual ens trobem a escala mundial, no crec que sigui un any per viatjar, sinó més aviat de fer escapades de cap de setmana sense anar gaire lluny de casa.\nEls teus plans -professionals i personals- han canviat dels últims tres mesos fins ara?\nUna mica, fa uns mesos, quan em vaig veure obligat a tornar cap aquí al març, la meva idea era tornar cap a Liverpool a mitjans d'estiu, però més tard vaig veure que no era possible. A més a més, ara la universitat ha endarrerit l'inici de semestre dues setmanes, fins a principis d'octubre, ja que un cop arribes al Regne Unit des d'Espanya, estàs obligat a catorze dies de quarantena obligatòria.\nAra mateix, quins són els teus projectes?\nPer ara, poder tornar a Liverpool i a la Universitat. També poder treballar amb una feina a temps parcial com ja feia l'any passat, tot i que aquest any ho vec una mica més complicat.\nEls teus plans -a futur o d'immediats- inclouen algun element que et faci sentir prop de casa (Lleida)?\nMés aviat, al contrari. Aquí la carrera dura tres anys, però et donen l'opció de treballar durant el tercer any i així acabar la carrera amb quatre anys però amb un any d'experiència. La meva idea, doncs, seria poder anar a treballar a un altre país durant aquest tercer any (o si no quedar-me al Regne Unit).\nEls teus projectes els has plantejat prop del territori lleidatà o amb un caire més internacional?\nSón més aviat internacional. Encara que un cop hagi acabat la carrera, decidiré cap on tiro, per què ara encara no sé el que em trobaré.\nHas tornat a Lleida o encara continues fora?\nVaig tornar a Lleida al març\nEt quedaràs per les nostres terres lleidatanes o tornaràs a marxar?\nTornaré a marxar a finals de setembre, però per Nadal i a l'estiu tornaré!\nUnes vacances d'estiu per divertir-se a Lleida\nArnau - Varsòvia (Polònia): "Sempre sentiré una connexió important amb Lleida"\nMariona - Bangalore (Índia): "Les vacances les he passat a casa en família després de temps sola"\nAlfred (Rússia): "Només estic esperant que obrin fronteres per retrobar la família, amics, l'oli d'oliva i el vi bo"


No som res (però fa de mal dir) – Pàgina 2 – Blog d'en Marc Riera\n10 línies de: M.A.R.I.L.U.L.A\nMònica Glaenzel a M.A.R.I.L.U.L.A. Foto: Teatral.net\nNom del muntatge : M.A.R.I.L.U.L.A. Disciplina: Teatre independent. Director: Josep Maria Mestres. Autor: Lena Kitsopoulou. Adaptació: Josep Maria Mestres, Joan Sellent i Mònica Glaenzel Repartiment: Mònica Glaenzel .Traducció: Joan Sellent. Escenografia: Max Glaenzel. Vestuari: Bàrbara Glaenzel. Es pot veure a la Seca fins al 12 d’octubre de 2014\nLes 10 línies de Word\nLa protagonista de M.A.R.I.L.U.L.A fa, moltes nits, el gest de la pistola amb els dits simulant que s’auto-dispara. Aquest petit gest és indicatiu per veure que estem davant d’un espectacle on la protagonista s’interpel·la i ens interpel·la sobre la felicitat i el sentit de la vida. L’espectacle és simple però molt sentit, real, directe i interessant. El text, escrit per Lena Kitsopoulou amb el teló de fons de la crisi grega, té tanta vigència arreu per acabar mostrant que la crisi econòmica se li suma una crisi humana, de valors. Medicació (M.A.R.I.L.U.L.A és el nom d’una d’aquestes pastilles), falta d’amor, nul·la realització laboral…es plasmen en aquest muntatge estrenat a la Seca. Un text cru, amb un toc d’humor desengreixant, que aireja les misèries. Prova de la universalitat del missatge és el gran mirall que hi ha al centre de l’escena deixa clar que és un muntatge on l’espectador pot fer-se moltes preguntes. Masses. I preguntar-se si és feliç i què és la felicitat.\n+ Un molt bon text de la dramaturga grega Lena Kitsopoulou. Caldrà seguir-la.\n+ Una gran Mònica Glaenzel. Redescobrir el que ja sabíem. Servirà perquè el gran públic li descobreixi nous registres.\n+ L’escenografia és una joia perquè és la que tot espectacle voldria tenir: Eficient, pràctica i molt efectista.\n– Un text massa fragmentat. Amb una hora de durada, l’espectacle funcionaria encara molt millor.\n– L’adaptació catalana en alguns moments m’ha patinat.\n9 Octubre 2014 marcrieramorato\tDeixa un comentari\nQue no s’acabi mai!\nReconec que estic aclaparat. Em costa entendre aquells qui diuen “si us plau que passi el 9N” perquè aquest país és monotema. Per algú que fins que va tenir 24 anys no va veure un relleu a la presidència del Barça, fins als 27 no va veure un nou president de la Generalitat i fins als 29 anys no va sentir un “Habemus papa”, tot aquesta situació li és, com a mínim, motivadora. Tot s’ha accelerat i va a una velocitat a la que un (potser una mica justet) li costa d’interpretar.\nEl periodista Xavi Bundó feia el 27 de setembre, en el programa especial de RAC 1 sobre la signatura de la convocatòria d’eleccions, un repàs a coses que han passat als darrers dos anys. M’he l’he fet meu i l’he adaptat aquest repàs per mostrar com en 730 dies, el meu petit país hi han passat més coses que en molts anys. Els criticats tripartit van servir per moure les plaques tectòniques de la política catalana i des de llavors tot s’ha accelerat.\nAquests dos anys que han canviat el país hi hagut el pacte fiscal que va morir enterrat per Mariano Rajoy abans de néixer, dos anys d’entrempament entre la Catalunya eufòrica de la Diada i la invocada majoria silenciosa, dos anys que han enterrat el peix el cova, la puta i la ramoneta, el Majestic i l’aura intocable de Jordi Pujol. Dos anys que han esquinçat el mapa polític amb els aparells socialistes convergents i del partit popular en estat catatònic, Think Tanks buscant la nova centralitat política, nous partits i vells partits amb nous lideratges avançant-los a dreta i esquerra. Dos anys de societat civil, de manifestacions massives i contra-manifestacions que no ho són tant, de banderes als balcons 365 dies a l’any, de fer xerrades en centres cívics i teatres de tots els pobles, de votacions amb urnes de cartró, de crits al camp del barça, de creació d’entitats de pressió, de lobbies, d’espais de reflexió, del naixement de l’ANC, el col·lectiu Wilson, el Consell Assessor per la Transició Nacional, l’Associació de Municipis per la Independència (AMI) però també anys d’acusacions sobre presumptes crispacions i fractures socials (allò de que les famílies no es reuneixen per Nadal), de la dona de Terrassa i el cop de puny a Pere Navarro, dels trabucaires de Cardedeu, de l’atac falangista a Blanquerna. Dos anys de guerra política Madrid- Barcelona, on hem descobert que volien dir les sigles UDEF, els comptes a Suïssa i Andorra, portades de diari que volen canviar resultats electorals, de guerra bruta, espionatge, SMS per salvar espanya, la Camarga, el cas Pujol… Dos anys d’amenaces: Sortida d’Europa, la bancarota, la fugida d’empreses, no pagaríeu les pensions, no valdrien els títols universitaris, el Catalunya seria un país paria que vagaria per l’espai. Dos anys amb amenaces d’associacions de militar jubilats, de paraulotes com sedició, subversió, de suspensió de l’autonomia, dos anys amb catàleg d’insults ampliat com nazis, hobbits, sectaris, colpistes, jihadistes, pro-etarres, dos anys mirant de reüll Escòcia, les reunions del TC, paralitzacions del procés per la justícia espanyola, les reunions curtes, les cimeres llargues …I de debò voleu que tot això s’acabi?\n7 Octubre 2014 marcrieramorato\tDeixa un comentari\nLa torre de David, la favela vertical\nSóc de l’opinió que la clau per narrar quelcom interessant passa, sempre, per trobar una bona historia. A vegades, ja pots posar una cosa del dret o del revés que si la història no ho permet, la narració decau. A través d’una exposició del fotògraf de Reuters, Jorge Silva (blog de Jorge Silva) , vaig sentir a parlar fa poques setmanes de la Torre de David de Caracas. Desconeixia la a existència d’aquesta favela vertical situada en ple centre de la capital veneçolana. La Torre de David és un gratacels de 45 pisos amb unes vistes impressionants a la serralada de l’Ávila. Aquest gratacels havia ser, en un principi, un centre financer ultramodern però el projecte es va aturar, irònicament, per problemes financers. Des de llavors unes 3000 persones han okupat aquest gegant de formigó per construir-hi la barraca més alta del món. No cal dir que la història té moltes cares: El dret a l’habitatge, l’especulació financera, els problemes de seguretat que s’hi han registrat, el controvertit “règim” com s’organitza un bloc on hi viu més gent que molts dels municipis catalans… Reflexions molt personals que cadascú pot plantejar-se i fer. Us deixo una galeria de les fotos de Jorge Silva, un clip d’un minidocumental sobre la Torre de David i un reportatge de fa uns anys que reflecteix alguns pros i contres.\nEnllaç al minidocumental sobre la Torre de David (clica aquí)\nEnllaç a un article on trobaràs informació sobre la Torre de David (clica aquí)\nExposició vista al Festival Visa Pour l’Image de Perpinyà(clica aquí)\n19 Setembre 2014 marcrieramorato\tDeixa un comentari


El govern espanyol ordena tornar 800 menors que van entrar a Ceuta el maig\nBarcelona. Divendres, 13 de Agost 2021. 17:51\nEl Ministeri de l'Interior ha ordenat la devolució dels 800 menors migrants que van travessar la frontera amb Ceuta el mes de maig, quan el Marroc va aixecar-ne el control. Segons explica la Cadena SER, aquestes deportacions són fruit d'un acord entre l'Estat espanyol i el país marroquí. L'ordre l'ha signat el titular del ministeri, Fernando Grande-Marlaska. El dispositiu per procedir a tornar aquests menors al seu país d'origen ha començat aquest divendres.\nL'escrit, que demana que es facin aquestes devolucions "respectant els drets dels menors" i amb l'objectiu d'una "reunificació familiar" o "entrega a una institució de tutela", es va enviar fa tres dies. De fet, va ser el 10 d'agost quan la delegació del govern espanyol va rebre aquesta ordre.\nEl text recull el prec de "procedir a executar les previsions recollides a l'article 5 de l'acord entre el Regne d'Espanya i el Marroc" de 2007 relatiu a la cooperació en el terreny de la "migració il·legal de menors no acompanyats, la seva protecció i el seu retorn concertat".\nSave The Children prepara un escrit per enviar al jutjat\nL'ONG Save The Children ha anunciat que han presentat una queixa davant el Defensor del Poble per aquestes devolucions i, paral·lelament, també ha indicat que estan preparant un escrit "amb altres entitats" per enviar al jutjat de guàrdia. En aquest document, sol·licitaran la suspensió immediata d'aquestes repatriacions. Asseguren que les deportacions s'estan fent "sense garanties" i que "no s'estan respectant els drets d'infància".\n"Qualsevol expulsió col·lectiva és il·legal, demanem una gestió individualitzada i que no s'expulsi cap menor en contra de la seva voluntat. S'ha de garantir la seva protecció", expressava l'entitat en una piulada. Per a Save The Children, "resulta essencial que, després de l'arribada al territori, les autoritats facin una avaluació de l'interès superior de cada menor per tal de determinar quina és la solució duradora que millor respon a les seves necessitats i al seu benestar". Per això, denuncien que ara es procedeixi d'aquesta manera.\nEn l'entretant, aquests trasllats ja estan en marxa i explica la SER que s'estan efectuant en grups petits. Aquests desplaçaments s'estan realitzant amb furgonetes i se'ls recull en els poliesportius on aquests menors estaven instal·lats.\nEls menors d'edat que van passar la frontera amb el Marroc el passat mes de maig van acabar a una nau del polígon del Tarajal i, en uns altres casos, es va procedir amb devolucions en calent. Posteriorment, van ser repartits entre el poliesportiu Santa Amelia i Piniers, on hi ha mòduls prefabricats. Aquesta darrera zona és una esplanada que es troba als afores de Ceuta.\nImatge principal: Menors jugant a futbol a una nau del polígon del Tarajal. Europa Press.\nCRISI MIGRATÒRIA Un relator de l'ONU retreu a Espanya les devolucions en calent a Ceuta El Nacional\nCRISI MIGRATÒRIA Ponsatí i Solé ensorren Espanya a l'Eurocambra pel tracte als migrants de Ceuta Marc González\ncrisi migratòria La Fiscalia investiga la devolució en calent de menors a Ceuta Nicolas Tomás


ACTE PÚBLIC: Volem uns pressupostos municipals participatius! - Santako.com\nHome » Economia i Negocis » Política » You are reading »\nTedi Roca 20 noviembre 2014 ACTE PÚBLIC: Volem uns pressupostos municipals participatius!2014-11-20T15:51:07+01:00 Economia i Negocis, Política No Comment\nEl proper dijous 20 de novembre, el Grup de treball per uns pressupostos participatius a Gramenet (actualment format per Podemos/Podem Gramenet, Gent de Gramenet i persones a títol individual) enceta la seva tasca amb un acte a la Biblioteca de Can Peixauet. Sota el títol “Volem uns pressupostos municipals participatius”, l’acte comptarà amb les intervencions de:\nLluc Pelàez (alcalde del Figaró-Montmany)\nErnesto Morales (investigador de l’Institut de Govern i Polítiques Públiques).\nPosant d’exemple un municipi on des de fa 10 anys es duen a terme pressupostos participatius i amb l’anàlisi i els coneixements d’un investigador de l’IGOP, exposarem els motius pels quals, juntament amb d’altres grups de la ciutat, reclamem uns pressupostos participatius.\nhttps://www.santako.com/acte-public-volem-uns-pressupostos-municipals-participatius/https://i0.wp.com/www.santako.com/wp-content/uploads/2014/11/presupostos.png?fit=273%2C386&ssl=1https://i0.wp.com/www.santako.com/wp-content/uploads/2014/11/presupostos.png?resize=150%2C150&ssl=1 2014-11-20T15:51:07+01:00 Tedi RocaEconomia i NegocisPolítica10,acte,ciutat,debat,Ernesto Morales,IGOP,Lluc Pel,municipals,participatiu,pressupostosEl proper dijous 20 de novembre, el Grup de treball per uns pressupostos participatius a Gramenet (actualment format per Podemos/Podem Gramenet, Gent de Gramenet i persones a títol individual) enceta la seva tasca amb un acte a la Biblioteca de Can Peixauet. Sota el títol 'Volem uns pressupostos municipals participatius',...Tedi RocaTedi Rocatedi.roca@gmail.comAdministratorSantako.com\n10, acte, ciutat, debat, Ernesto Morales, IGOP, Lluc Pel, municipals, participatiu, pressupostos\n« Manifest del PSC amb motiu del Dia internacional contra la violència de gènere\nCita de poetes amb Carmen Borja i Antoni Clapés »


01/04/2021 | Per Diari BonDia\nCom va ser que per iniciativa pròpia va trucar a Autea?\nVaig ser diagnosticat d’Asperger fa dos o tres anys. La psicòloga em va donar informació sobre el que era i em va entrenar per tenir millors habilitats socials. Quan a batxillerat em van oferir treballar amb Autea, perquè la meva tutora sap que tinc Asperger i em va dir que les hores que hi dediqués em contarien per a un projecte que és obligatori per tenir la titulació, vaig trucar a Autea i em van dir si volia ajudar i els vaig dir que volia col·laborar més enllà de la finalització del projecte. Em van dir que sí i estic a la junta directiva.\nAixò sí que és treballar des de dintre.\nSí. És una forma de treballar-me jo mateix.\nDiagnosticat de fa relativament poc. I fins llavors, com se sentia, com es trobava?\nQuan estàs al mig de l’adolescència i la gent et veu com una persona rara, al final t’ho acabes creient i penses, ‘cony potser sí que soc realment rar’. I sí, jo em veia així perquè a l’adolescència el normal és tenir amics, estar amb una colla, passar-t’ho bé. I com que jo no tenia res d’això a Andorra, però veia que altres adolescents també tenien els seus problemes però estaven més socialment acceptats, vaig anar per altres camins, alguns no tan bons, per tenir un suport. Els que han conviscut amb mi a secundària sabran al que em refereixo. Però jo sí que em veia estrany, molt diferent, massa diferent, però com que no soc psicòleg no sabia què era. En algunes coses em veia inferior, però a nivell intel·lectual i polític, una miqueta superior perquè estava més despert.\nLa seva família n’era conscient? Com s’ho va prendre?\nLa meva família pensava que era una cosa de l’edat, com li passa a la majoria de la gent que desconeixen què és la síndrome Asperger. Quan es van assabentar es van quedar una mica al·lucinats, menys una tieta que és psicòloga. Ho has vist en sèries, i en pel·lis però no penses que et pot tocar tan de prop.\nI vostè, com s’ho va prendre?\nQuan la psicòloga m’ho va dir no m’ho esperava. Sé que això poden semblar paraules majors i que potser t’espantes però tranquil. Tens síndrome d’Asperger, estàs dintre de l’espectre autista. Vaig dir: ‘com?’ Et ve la típica imatge del noi que no parla i que es dona cops a la paret, però l’espectre és molt ampli. Hi ha molts genis que se sospita que ho eren, com Isaac Newton, Albert Einstein, o Lionel Messi (diuen que és mig autista). També Michel Phelps, Tim Burton. Que no em preocupés, que tenia alguna cosa en comú amb aquests genis (se’m va pujar l’ànim), però també totes les dificultats que van tenir a nivell social. Escric poesia i històries i em diuen que se’m dona molt bé. Però quan la majoria dels dies i de les hores et sents sol, apartat o trist, penses que tant de bo no hagués sigut un Asperger, sinó una persona normal.\nS’ha sentit marginat?\nCom que la gent em veia que en el tracte era diferent i jo en alguns aspectes fins fa poc no ho entenia, em rebutjaven. Als patis sempre estava a la biblioteca o donant voltes. No estava sempre amb un grup en concret, encara que sí que hi havia persones a les quals els queia bé, encara sort. D’un grup potser només li queia bé a una persona. Moltes vegades tenia la sensació que molestava i me’n tornava a la biblioteca i llegia llibres que m’han ajudat a poder passar una mica millor aquesta fase.\nCom a societat, estem lluny d’acceptar la diferència?\nHem de visibilitzar molt més el que és la síndrome d’Asperger perquè si no ens continuaran tractant com a gent estranya, i això sí que és molt perillós. Jo vaig trobar amistat i acceptació en grups de gent radical, i no m’ho esperava. Si la gent que és, entre cometes, normal no m’accepta, com dimonis aquesta gent que és radical ho farà? I ho van fer. Ara mateix ja no en formo part, teníem moltes diferències i anava d’un extrem a l’altre. Tenien ideologies del segle passat: anarquistes, comunistes, feixistes... De tot! Un dels meus millors amics és comunista. Al final acabes agafant tolerància, el que hauríem de tenir amb tothom. Saps que tu pensaves igual. Quan volem marxar dels nostres problemes anant a grups radicals o les drogues perquè no ens accepten, és molt perillós.\nI no només vosaltres heu de treballar-vos.\nNo sempre encerto en les coses que dic, en algun gest que faig i que no controlo. El que ajudaria seria la conscienciació de tota la societat, no només que ens instrueixin a nivell social.\nI això com ho podem fer?\nFent-ho més visible. Ara s’està parlant d’aquesta síndrome gràcies a la Greta Thunberg. Li agraeixo que hagi fet un pas endavant. Jo estic fent el mateix. Estic totalment segur que quan això surti a la llum hi haurà gent de batxillerat que ho veurà, que m’assenyalarà, que se’n rigui, però ho accepto. Tinc més valentia en aquest aspecte i vull que es visibilitzi perquè prefereixo patir-ho jo i que no hagin de passar pel mateix altres persones més joves amb Asperger. No som gent rara, no mosseguem. Si jo faig un pas endavant molta gent que està dins el TEA també el faran, més gent ho veurà, sabrà què és i més acceptació tindrà. Prefereixo menjar-me tots els marrons perquè d’altres en un futur no pateixin el mateix que he passat jo.\nEl que més el preocupa ara?\nSi algun Asperger em llegeix, crec que el més difícil és trobar parella. Que sigui compatible, si ni tan sols entre nosaltres Aspergers ho som. Hem de trobar algú neurotípic per tenir estabilitat. Tothom vol tenir algú al seu costat a la vida, volem estar amb algú, compartir coses amb algú, caminar amb algú al costat que no sigui només un amic, formar una família.\nAutea s'adhereix a la campanya 'Puc aprendre, puc treballar' amb motiu del Dia mundial de conscienciació de l'autisme\nPuc aprendre, puc treballar\nAutisme i edat adulta


Onze equips volen destronar el Badalona al Torneig d’Històrics - FutbolCatalunya.com\nOnze equips volen destronar el Badalona al Torneig d’Històrics\nPublicat 9 de juliol de 2019 | per Jordi Mestres Rius\nEls escapulats han guanyat les últimes dues edicions i amb set campionats són l’equip més guardonat del certamen. Debuta el Lleida Esportiu i la XXIV edició de l’Històrics ofereix un cartell immillorable\nLa pilota està a punt per rodar al Torneig d’Històrics // FOTO: Jordi Mestres\nEl 2018 el Badalona va ser el campió del Torneig d’Històrics del futbol català. El 2017, també. Ha arribat a quatre de les últimes cinc finals. És, en definitiva, l’equip dominador del certament estiuenc del Guinardó. Tampoc faltaran els clàssics Júpiter, Martinenc, Sants, Sant Andreu o Horta i hi apareixen novetats com el Lleida Esportiu. Tot plegat, un conglomerat futbolístic que centrarà l’atenció del nostre futbol del 29 de Juliol al 4 d’Agost. Temps de pretemporada, de retrobar-se amb cares conegudes, de calor i, sobretot, de futbol català.\nJúpiter, Sant Andreu i Badalona formaran un grup 1 d’equips de sempre. El debutant Lleida s’enfrontarà a Vilafranca i Vilassar en un grup 2 sense equips de la capital. No hi haurà cap equip de Segona B al grup 3, format per Horta, Terrassa i Sants. Tampoc al 4, en el que L’Hospitalet, Granollers i Martinenc es veuran les cares.\n12 equips que busquen el campionat. El que guanyi, s’emportarà 1000 euros… i prestigi. El Torneig d’Històrics s’ha modernitzat fins al punt de tenir pilota pròpia, ser retransmès integrament per Esport3 i disposar d’equips que són campions de Copa Catalunya o disputen la Copa del Rei. En tres setmanes comença l’espectacle al Guinardó… i el 7 i 8 de Setembre Històrics femení. Sabadell-Sant Andreu i Júpiter-Martinenc seran les semifinals.\nPublicat a Titulars, Torneig d’Històrics | Tagged Torneig d’Històrics


640.000 euros en ajuda internacional contra el coronavirus | betevé\nServiran per finançar vuit projectes a Colòmbia, la Franja de Gaza, Líban, Moçambic i Senegal\nQueralt Gómez Cuberes | dilluns, 10 d'agost del 2020, a les 14.39\nL’Ajuntament de Barcelona destinarà 640.000 euros a finançar vuit projectes d’ajuda internacional per lluitar contra el coronavirus en zones desfavorides de Colòmbia, la Franja de Gaza, Líban, Moçambic i Senegal. Es tracta de projectes liderats per entitats especialitzades en acció humanitària i que ja treballen habitualment sobre el territori en àmbits com la salut, l’aigua, el sanejament i la higiene.\nAquests diners formen part d’una convocatòria extraordinària de cooperació internacional per fer front a la covid-19 arreu del món. Com a màxim, cada projecte pot rebre una subvenció de 80.000 euros que corresponguin al 80 % del cost total del projecte. Els projectes hauran de començar durant el 2020 i poden durar un màxim de 12 mesos. Les subvencions van destinades especialment a població vulnerable i amb escassetat de recursos.\nAmb aquests ajuts, Barcelona s’apropa a l’objectiu de destinar 7,07 milions d’euros en cooperació internacional, 100.000 euros més que l’any passat, i que compleixen amb el compromís internacional del 0,7 %.\nLa mirada al Líban\nDos dels vuit projectes que han guanyat aquesta convocatòria es faran al Líban, a la ciutat de Saïda. En aquest país, però, la situació s’ha agreujat especialment després de l’explosió que va sacsejar Beirut el passat 4 d’agost. Ana López, cooperant de la Creu Roja Espanyola al Líban, ha explicat que actualment la “situació social és molt dramàtica” i que tres hospitals de la ciutat han quedat destruïts.\nEn aquest sentit, Laura Pérez, tinenta d’alcalde de Drets Socials, ha dit que l’ajuntament s’està plantejant donar un ajut extraordinari a la capital libanesa. Aquest ajut se sumaria a la campanya de solidaritat que els libanesos de Barcelona ja han engegat.\n— cooperació — covid — solidaritat


Elecció papal de 1118 - Viquipèdia, l'enciclopèdia lliure\nElecció papal de 1118\nL'Elecció papal de 1118 va ser el procés pel qual s'escollí fou escollit el papa Gelasi II com a successor de Pasqual II, que havia mort el 21 de gener del 1118 a Roma després de 18 anys de pontificat.\n21 – 24 gener 1118\n← Elecció papal de 1099\nelecció papal de 1119 →\nPalatí , Roma\nLa butlla papal In nomine Domini feta pel Papa Nicolau II el 1059, declarava que a la mort d'un papa en funcions, els bisbes cardenals s'havien de consultar entre si per tal d'acordar un candidat, i després s'havien de reunir per procedir a l'elecció.\nNo es coneixen amb certesa el nombre i la composició del col·legi cardenalici que va participar en l'elecció. La primera font va ser escrita dotze anys després per Pandulf de Pisa, cardenal sacerdot de la Basílica de Sant Cosme i Sant Damià. Indica que a l'elecció van participar-hi 49 cardenals (quatre bisbes, 27 sacerdots i 18 diaques), però, esmenta els noms de només 35 (quatre bisbes, 20 sacerdots i 11 diaques, incloent els elegits). Segons Pandulf, un cardenal prevere estava absent, al que cal afegir-hi dos bisbes cardenals més, que Pandulf no esmenta però la seva existència està documentada. Per això la llista de Pandulf s'ha posat en dubte pels historiadors moderns. És un document que cal entendre enmig de la polèmica que envoltava l'escissió de l'antipapa Anaclet II (1130-1138), ja que Pandulf donava suport a Anaclet II, que l'havia fet cardenal. L'anàlisi crítica de les fonts mostra que al gener del 1118 no hi havia els cardenals preveres i diaques que indica Pandulf. Diversos cardenals mencionats per Pandulf no van ser elevats fins anys després per altres papes. El gener de 1118, el Col·legi de Cardenals tenia una població de probablement només 41 membres, entre ells sis bisbes, 20 sacerdots i 15 diaques, dels quals 36 (4, 18 i 14) van participar en l'elecció. Sembla que es van absentar dos cardenals preveres, dos cardenals bisbes i un cardenal diaca.\nPasqual II al llarg del seu papat va participar en la Lluita de les Investidures de l'emperador Enric V que van donar suport l'aristocràcia romana. Després de la seva mort, els cardenals es va refugiar en un monestir benedictí a la turó del Palatí per por als partidaris de l'emperador. El 24 de gener, tres dies després de les oracions i devocions habituals, els electors van escollir per unanimitat el cardenal de Santa Maria in Cosmedin, qui es va donar el nom de Gelasi II. Poc després de la seva elecció, el Papa va ser detingut per Cenzio II Frangipani, un partidari de l'emperador. Tot i ser alliberat per un aixecament popular al març, el Papa va fugir de Roma a França, on va romandre fins a la seva mort a principis de l'any següent. Durant aquest temps, l'emperador va nomenar arquebisbe a Maurici Burdinusa Braga, que va prendre el nom de Gregori VIII, com antipapa.\n↑ Fanning, W. «Pope Nicholas II». A: The Catholic Encyclopaedia. Robert Appleton Company, 1911. ISBN 0840731752.\n↑ Robinson, p 63, and Furst, p 69\n↑ Hulse, pp. 63-64.\n↑ Huls, pp. 84-86\nLlista dels participants de l'elecció papal del 1118 per Alfonso Chacón, Vitae et res gestae Pontificum Romanorum et SRE Cardinalium del 1677\nGelasi II - Vita Operaque\nObtingut de «https://ca.wikipedia.org/w/index.php?title=Elecció_papal_de_1118&oldid=26870288»\nDarrera modificació: 2 abr 2021 a les 11:48\nLa pàgina va ser modificada per darrera vegada el 2 abr 2021 a les 11:48.


Mari Pau Huguet es pronuncia sobre la seva sortida de primera línia de la televisió - XCatalunya.cat\nMari Pau Huguet es pronuncia sobre la seva sortida de primera línia de la televisió\nMari Pau Huguet és una de les persones més estimades de TV3\nMari Pau Huguet és història viva de TV3. La periodista lleidatana és una de les cares més ben valorades i més estimades de la Televisió de Catalunya. Durant molts anys, va estar a primera línia, presentant diferents programes d’informació i d’entreteniment. De cop, va desaparèixer i molts catalans i catalanes van preguntar què havia passat amb la periodista.\nFa poc va tornar i el programa va tenir molt d’èxit. Va presentar la Cavalcada de Reis del passat cinc de gener, al costat de la jove Paula Alós. Va aconseguir reunir gairebé 170.000 espectadors en pantalla, que segur que no volien veure el Rei Gaspart, sinó que volien veure una de les seves periodistes preferides. La última vegada que l’havíem vist davant la càmera va ser durant el darrer programa que va presentar del ‘Tvist’, al desembre de 2008.\nEstà claríssim que la van fer plegar, perquè el mes de gener de 2009 el programa va continuar però amb una altra presentadora, amb Elisabet Carnicer. Mari Pau va visitar el programa Versió Rac 1 que presenta cada tarda Toni Clapés i ho va explicar. El rumor d’aquell moment és que estava “massa prima”. Ella explica què hi veu de veritat i de mentida.\n“Jo no sé ben bé si va ser per això. És cert que m’havia aprimat. No sé si aquesta va ser la causa final de la decisió. Jo anava dient que estava bé, que no em passava res. Havia de justificar contínuament que jo em trobava bé”.\nQueda per aclarir si la decisió va ser de Mònica Terribas: “La direcció la conformen moltes persones, jo tinc bona relació amb la Mònica. La decisió jo crec que va ser conjunta, també amb el cap de la productora del TVist, Josep Cuní. La intenció era que el Tvist acabava i jo seguiria fent un programa de tardes. Però el Tvist va seguir i a mi no em van donar cap altre programa. Ja no l’espero. Van ser moments dolorosos”\nTags: Mari Pau Huguet, Televisió


Notícies d'ANC Horta-Guinardó: OPINIÓ. 'Desencantat del PSC, dic adéu', per Salvador Miracle\nOPINIÓ. 'Desencantat del PSC, dic adéu', per Salvador Miracle\nCARTA DE RENÚNCIA D'UN MILITANT SOCIALISTA\nSoc el militant en Salvador Miracle Ferrerons, DNI 3xxxxxxD, i em dirigeixo a vosaltres per demanar-vos que agrairia que em donéssiu de baixa del partit, perquè no estic gens d'acord amb el camí que ha pres el partit d'un temps ençà.\nHe de dir-vos que em costa llàgrimes donar aquest pas, ja que en sóc militant d’ençà de l'any 1968, no en aquesta federació, però sí en d’altres. Vaig començar a Igualada i després he passat per altres federacions, segons el lloc on he viscut.\nVULL que el meu PAÍS pugui\nDECIDIR per si mateix\nEm costa llàgrimes, perquè sóc socialista de cor, ànima i pensament, però per damunt de tot vull que el meu país, CATALUNYA, pugui decidir per si mateixa cap a on vol anar. Si teniu veu i vot per decidir sobre les persones i les lleis, decidiu a favor de Catalunya. Cada dia veig que hi ha més militants que pensen com jo.\nPER ESTIMAR, t'has de sentir ESTIMAT\nNosaltres ja no tenim cabuda en aquest “nou PSC” que veig cada dia més supeditat al PSOE i espanyolista. Jo, sincerament, d’espanyolista no en tinc res, perquè crec que per estimar algú primer has de sentir-te estimat, i no em sento precisament estimat per Espanya.\nSalvador Miracle Ferrerons (HGxI)\nBarcelona, 2 de novembre, 2012\nEl company Salvador en una de les nostres parades informatives


COLEF CV » El Col·legi de Llicenciats en Educació Física i en Ciències de l'Activitat Física i l'Esport i el Col·legi d'Infermeria de València signen un conveni de col·laboració,,es,El Col·legi de Llicenciats en Educació Física i en Ciències de l'Activitat Física i de l'Esport,,es,i el Col·legi d'Infermeria de València han f,,es,Congrés Actualització Professional Ciències del Ejericio i la Salut,,es,Informem que el,,es,Institut Internacional de Ciències de l'Exercici Físic i Salut,,es,IICEFS,,en,amb motiu de la seva,,es,X aniversari,,es,han o,,en\nEl Col·legi de Llicenciats en Educació Física i en Ciències de l'Activitat Física i l'Esport i el Col·legi d'Infermeria de València signen un conveni de col·laboració,,es,El Col·legi de Llicenciats en Educació Física i en Ciències de l'Activitat Física i de l'Esport,,es,i el Col·legi d'Infermeria de València han f,,es,Congrés Actualització Professional Ciències del Ejericio i la Salut,,es,Informem que el,,es,Institut Internacional de Ciències de l'Exercici Físic i Salut,,es,IICEFS,,en,amb motiu de la seva,,es,X aniversari,,es,han o,,en\nEl Colegio de Licenciados en Educación Física y en Ciencias de la Actividad Física y del Deporte (Colef CV) i el Col·legi d'Infermeria de València han signat un conveni per tal de col·laborar en futurs projectes i defensar els interessos de les dues entitats.\nAquesta signatura suposa l'inici de col·laboracions i sinergies que suposaran la defensa conjunta dels professionals tant de l'educació física i l'esport com de la infermeria.\nAixí mateix, ambdues organitzacions fomentaran i promocionaran un estil de vida saludable de la societat a través de l'execució d'activitats relacionades amb el desenvolupament professional, la divulgació, la formación y la investigación.\nDe esta forma, es treballarà en confeccionar jornades i cursos de formació per als professionals de tots dos col·legis que fomentin els principis i fins que recullen en els seus estatuts.\nDesprés d'aquesta primera pedra, ambdues entitats s'han emplaçat en un futur per definir projectes concrets que es plasmaran en convenis específics amb els quals donar resposta a les necessitats dels col·legiats i la societat.


Escopiré sobre la vostra tomba, de Boris Vian (Comanegra). | Encuentosydesencuentos's Blog\nEscopiré sobre la vostra tomba, de Boris Vian (Comanegra).\nAdrià Pujol, Boris Vian, Club Editor, Comanegra, Escopiré sobre la vostra tomba, L'arrencacors, L'escuma dels dies, L'home llop i altres contes, Viena Editorial\nFa quasi vint anys, un amic, en Dani, em va parlar per primer cop de Boris Vian i no sé si li he agraït prou que em descobrís aquella edició de Tusquets de El lobo-hombre (Le loup-garou), perquè l’he llegit tants cops i he narrat alguns dels seus contes tants cops que a vegades pensava que el meu exemplar es desfaria entre les meves mans i, com si fos en Montag del Fahrenheit 451 de Ray Bradbury, només podria guardar els contes al meu cap (perdoneu l’exageració, però quan narres contes en el fons fas una mica això: convertir-te en una petita biblioteca d’històries que s’amaguen al cervell i que poc a poc pots anar teixint quan parles). Per sort, sempre es pot anar a una biblioteca física o comprar un nou exemplar… I aquí volia arribar, perquè Viena Editorial acaba de publicar una nova edició en català de L’home llop i altres contes, traduït per Jordi Martín Lloret (traductor també de la meravellosa L’escuma dels dies, que Viena va publicar el 2013). I no són els únics que han decidit que les llibreries i els lectors necessitàvem nou material de Vian per celebrar que l’any que ve és el centenari del seu naixement. L’any passat, Club Editor va publicar L’arrencacors de Boris Vian, traduït per Joan-Lluís Lluís i, fa poc, a l’octubre del 2019, Comanegra va portar a les llibreries una nova edició d’Escopiré sobre la vostra tomba, traduït per Adrià Pujol Cruells.\nAquest és l’últim que m’he llegit i l’excusa que he trobat per parlar de Boris Vian, o com a mínim del meu Boris Vian o el que veig jo quan m’endinso en les seves pàgines. I el que sempre m’ha fascinat d’ell és la versatilitat i la barreja de sensacions literàries que aconsegueix transmetre. Hi ha surrealisme brut i poètic, ritmes musicals que s’escapen per les frases, creant imatges que són peces que et fan ballar mentre dibuixes mons quasi simbòlics; hi ha la capacitat de tornar la foscor en bellesa i que les parts més crues i salvatges tinguin una estranya llum literària. Però també hi ha erotisme, brutalitat, mala llet, dolor… No es troba sempre a tots els seus llibres ni en les mateixes proporcions, però existeix quasi sempre certa irreverència, certa consciència de la importància de no deixar-se marcar pels límits que algú altre voldria imposar per evitar l’escàndol, allò políticament incorrecte, allò incòmode…\nI Escopiré sobre la vostra tomba té un punt incòmode, cru, violent; però aquesta violència té un origen, un motiu, un sentit. En Lee Anderson ha perdut un germà: una colla de blancs l’ha mort perquè es va acostar a la filla d’un d’ells, i això no ho pot fer un negre. En Lee, que també és negre però té la pell blanca, decideix venjar-se. I aquesta venjança el mou a ell i al llibre, li dona el ritme i li dona el to contundent. És una narració explícita, impecable en la seva brutícia, aspra i en certs moments cruel. L’obra va ser prohibida en el seu moment i Boris Vian va ser condemnat per ultratge a la moral i als bons costums. Però la pregunta interessant és: seguirà molestant ara, sobretot tenint en compte el contingut explícit, sexual i violent del llibre? Personalment, crec que queda clar que l’autor no està convidant a fer el que fa el protagonista; no ho està defensant; ho exposa, ho explica, et diu d’on neix i retrata un món on certes violències eren acceptades i d’altres no, perquè hi havia ciutadans de primera i de segona… com ara. Però últimament hi ha qui es mira els llibres des d’un altre lloc i potser es queden amb una altra lectura.\nJo no sé si conec a Boris Vian. El llegeixo i el gaudeixo. Hi ha articles molt més interessants que parlen d’ell i d’aquest llibre i d’altres, com el que va escriure el 16 d’octubre en Jordi Benavente per La Llança, «Boris Vian torna a escopir (en català)», o el de Jordi Llovet a El País el 13 de novembre: «Boris Vian, l’escopidor». De fet, avui, divendres 22 de novembre, a la llibreria La Calders de Barcelona, els traductors de Boris Vian al català es reuniran per xerrar sobre la seva obra i la seva literatura. Per tant, hi ha molta gent que us pot parlar més i millor d’aquest home. Jo simplement us convido a llegir els seus llibres, en català, en castellà o en francès, com us vingui de gust. Llegiu a Boris Vian, les seves novel·les i els seus contes, i potser us passarà com a mi que, quan penso en l’amor cec, quan narro històries sobre l’amor cec, sempre penso en ell.\nBon divendres i bones lectures!


Entre 2001 i 2004 l’actor i polític de Ciutadans va pagar un 30% a través de la societat, en comptes del 45% que pagaria com a treballador\n25 de abril de 2019 (18:48 CET)\nToni Cantó Canal 9\nEl candidat a la presidència de la Generalitat per Ciutadans, Toni Cantó, va crear una societat que li va permetre pagar menys impostos entre 2002 i 2004. Coincideix, a més, amb el període -fins a 2003- que va presentar en l'antiga Canal 9 el programa 'Mira, Mira'. Segons ha revelat eldiario.es Comunitat Valenciana, la societat es deia Detle Produccions S.L., la qual no va tindre cap treballador ni va generar a penes despeses en el seu primer any, malgrat estar catalogada per a activitats de postproducció cinematogràfica, de vídeo i televisió.\nLa societat es va crear entre dos socis; Cantó, amb un 85%, i Purificació Hidalgo, amb un 15%. Durant aqueix primer any es reflecteixen els cobraments pel programa de Canal 9. La societat va ingressar per l'actor 140.084 euros, que es va traduir en, finalment 134.354 euros de benefici. Només va presentar 5.209 euros de despeses. És sobre aquests beneficis en els quals Cantó s'hauria estalviat un pagament major d'impostos.\nCom detalla eldiario.es CV, la societat va pagar un 30% per aquests beneficis. Si Cantó haguera cobrat com a treballador, hauria d'haver pagat un 45%, la qual cosa suposa un estalvi de 15.000 euros.\nAquest periòdic assegura que la societat no té estructura, mitjans ni recursos materials per a desenvolupar l'activitat, com a marca la llei. L'any següent de la seua creació la societat ingressa 213.959 euros més, dels que 106.000 tornen a ser del programa 'Mira, Mira' de Canal 9. Aquests pagaments corresponen a 6 mesos, la qual cosa resulta en un sou de 25.000 euros mensuals, 6.000 per programa. Malgrat que enguany la societat declara 63.448€ en despeses de personal, no detalla treballadors contractats.\nA la suma anterior de 2003, cal afegir 50.433 euros per "altres despeses d'explotació" no detallats. Finalment, l'exercici acaba amb 92.535 euros de benefici, dels quals de nou es va pagar un 30% i no un 45%. En 2004 la societat no va tindre activitat i en 2005 es va tancar.\nEl partit al qual va arribar Cantó després del seu pas per UPyD assegura passar un filtre a tots els seus candidats que revisa aquest tipus de societats. No obstant això, en estar aquesta extingida, no es va revisar. L'executiva de Ciutadans va assegurar, el gener de 2009 i després dels escàndols de Màxim Horta i Pedro Duque, que coneixia tota la informació fiscal relativa a Cantó i que tot estava en ordre.\nL'actor i polític, que advoca pel tancament d'À Punt en catalogar-lo de "quiosquet", va ingressar grans sumes de diners de Canal 9 a través d'una societat. Segons l'informe de patrimoni de Cantó, l'actor és propietari d'un habitatge en Torrelodones, un pis a Oropesa, un immoble en Santa Eulàlia i una fina rústica amb casa de recent construcció a Las Palmas de Gran Canaria. És a més, com afig eldiario.es CV, administrador d'una societat mercantil de "compravenda d'immobles, neteja i espectacles", i una segona relacionada amb el món del teatre i el cinema.


La Marxa Ciutat de València presenta nous desafiaments - Fundación Deportiva Municipal Valencia\nLa Marxa Ciutat de València presenta nous desafiaments\n8 octubre, 2018 • Notícies\nLa Marxa ciclista València arrancava el divendres 05 d’octubre des de la Marina de València amb un programa replet d’activitats. A les 16:00 obriria les seues portes amb la fira i exposició de tendes i marques del sector, i el parc infantil, hora des del qual ja seria possible la retirada de dorsals per als participants. Però la jornada oferiria molt més.\nA les 18:00 tindria lloc la prova “Plena Inclusió” apadrinada per Miguel Indurain, a les 18:30 la taula redona “Talents” i a les 19:00 seria el moment de la presentació oficial amb la regidora d’esports de l’Ajuntament de València, Maite Girau, la Delegada de Joventut i Esports i Igualtat de la Diputació de València Isabel García Sánchez, el campió del món de ciclisme adaptat en pista Ricardo Ten, representants de patrocinadors i organització i les llegendes del ciclisme Claudio Chiapucci i Miguel Indurain.\nEn el transcurs de la mateixa es presentarien igualment les línies del projecte 2019 en què es vol incorporar una nova prova, un mig fons, que seria l’únic amb eixida i arribada des d’una gran ciutat.\nPerò sens dubte el plat fort de la jornada seria la recuperació d’una dels senyals d’identitat de la prova…el duel.\nUn duel que en aquesta ocasió enfrontaria al valencià i campió del món de ciclisme en pista Ricardo Ten, amb “Il diavolo” italià, el exciclista Claudio Chiappucci.\nUn escalfament de luxe que encara oferiria la celebració del criterium femení i masculí i un sopar per als participants per a prendre forces per a la següent jornada.\nI és que era el dissabte 06 d’octubre quan la marxa tindria lloc, en un recorregut que partiria de la Marina de València a les 09:00h per a salvar els 100kms d’un circuit València-Cullera-València. Un circuit obert a tots i que comptaria amb la participació del gran Miguel Induráin.\nUn tancament d’or per a un esdeveniment d’una disciplina com la ciclista amb un tremend arrelament popular en la nostra terra i que assegura voler superar-se de cara a les pròximes edicions.


Wagner Apartment Sibiu Romania - Ofertes d'hotels amb els MILLORS DESCOMPTES EN LÍNIA\nVeure tots els 621 allotjaments a Sibiu.\nStrada Tipografilor nr.25, Centre Històric, Sibiu, Romania, 550164 - Veure al mapa\n"Superb location, very close to the main square and plenty of..."\nMés informació sobre Wagner Apartment\nBen posicionat a Centre Històric, Wagner Apartment és un lloc ideal d'inici d'excursions a Sibiu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Wagner Apartment és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de habitació familiar.\nA més, totes les habitacions ofereixen una gran varietat de comoditats com ara calefacció, balcó/terrassa, llits extrallargs (> 2 metres), habitacions interconnectades disponibles, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Wagner Apartment.\nTots els tipus de viatgers (82) Parelles (18) Viatgers en solitari (3) Famílies amb infants petits (8) Famílies amb infants grans (12) Grups (41)


Dos serveis de Benestar es traslladen a un nou local, a can Sabata | Nova Ràdio Lloret\nLa primera línia de mar, de Lloret\nD'aquesta manera, l'oficina d'habitatge guanya espai per atendre el públic.\nEls serveis del Pla d’Inclusió Social (PLIS) i del Pla Local d’Acollida i Ciutadania (PLAC) s’han traslladat a un nou local. Fins ara, compartien dependències amb l’Oficina d’Habitatge, al barri de Can Sabata. La nova ubicació és a l’Avinguda del Camí de l’Àngel, molt propera a l’Oficina d’Habitatge. Per tant, mantindran la proximitat per garantir la transversalitat dels seus serveis.\nLa regidora d’Habitatge, Jennifer Pérez, assenyala que necessitaven “més espai per atendre el públic”. Per tenir una idea del volum de feina que té aquesta oficina, actualment tramita 1.371 expedients d’ajut a l’habitatge a l’any, entre altres serveis.\nDes de Benestar i Família, la regidora Arantxa Jimenez argumenta que ara mateix els esmentats serveis del PLIS i PLAC “no fan atenció directa al públic sinó atenció individual”. Aquests serveis es dediquen a fomentar la convivència veïnal i religiosa, i a oferir eines i recursos a les persones en risc d’exclosió social.\nAl costat de l’oficina d’habitatge i dels esmentats serveis, hi ha els horts socials de finalitat terapèutica. El balanç, segons fonts municipals, és molt satisfactori.\nEls horts socials comunitaris a Can Sabata\nArticle anteriorBon Dia Bona Hora – 16 Octubre 2020\nArticle següentLloret obté una subvenció de 4.800 euros per comprar tauletes digitals als alumnes


La direcció del SAAS cedeix i accepta parlar sobre els problemes laborals al Cedre - FÒRUM.ad\nEl 20/02/20 23:07\nLa direcció del SAAS obre les portes al comitè d’empresa per tractar la problemàtica laboral que afecta el personal del Cedre. Amb aquest objectiu s’ha programat una reunió la setmana vinent amb els representants dels treballadors per abordar la qüestió.\nFinalment el SAAS accepta tractar amb el comitè d’empresa els problemes laborals al Cedre. Els representants dels treballadors havien anunciat aquest dimecres que abandonaven la taula de treball sobre la implementació del nou model d’atenció centrat en la persona, per considerar que la direcció del SAAS no mostrava interès a tractar les queixes laborals.\nEl canvi d’actitud ha propiciat que els delegats dels treballadors hagin mostrat la voluntat de tornar a asseure’s davant la invitació de la direcció del SAAS a tractar en una reunió monogràfica les demandes de millora laboral.\nA banda d’aquesta trobada, els treballadors han anunciat que també seran presents a la darrera de les reunions previstes de la taula de treball per a la implantació del nou model d’atenció als pacients.\nNotícia Anterior: DA tracta de la branca de jubilació de la CASS i de l’entrada a l’FMI amb la militància\nSegüent Notícia: Dia assolellat amb temperatures baixes a la nit i força altes al migdia


Lexus presenta el reto a Roberto Bautista | Grup Pons\nLexus Espanya presenta el “Repte a Baptista”, una acció en xarxes socials que involucra al tennista Roberto Bautista, ambaixador de la marca, en una sèrie de reptes en els quals els seguidors de la marca en xarxes socials hauran de triar el millor, a través dels seus vots.\nEl “Repte a Baptista” s’emmarca dins de les diferents accions i iniciatives que Lexus Espanya desenvoluparà durant les Davis Cup Finals byRakuten 2021, de les quals és vehicle oficial.\nDurant la campanya, els usuaris podran reptar a Bautista a entrenar dins dels diferents models Lexus, des del més ampli fins al més esportiu, complicant així els reptes cada vegada més.\nPer a això, es publicaran enquestes amb dues opcions de repte, perquè els usuaris de les xarxes socials de la marca votin el challenge setmanal amb el qual volen reptar a Bautista.\nUna vegada triat, es publicarà el vídeo amb el repte realitzat per Baptista i s’incentivarà als usuaris al fet que el retuitin, per a entrar al sorteig d’un kit de raqueta i pilota de tennis signada pel tennista.\nLexus amb el tennis.\nLexus és patrocinador oficial de les Davis Cup byRakuten Finals 2021, competició que tindrà lloc a Madrid del 25 de novembre al 5 de desembre. Com a part de l’acord, Lexus serà el responsable oficial de traslladar als jugadors i equips dels 18 països en competició. Els encreuaments de la fase de grups i quarts de final també es jugaran en Innsbruck (Àustria) i Torí (Itàlia).\nSobre Roberto Bautista.\nRoberto Bautista va néixer el 14 d’abril de 1988 en Benlloch, Castelló. Va començar a jugar al tennis als cinc anys amb la seva mare, a qui acompanyava els caps de setmana. Va créixer veient a ídols com Juan Carlos Ferrero i David Ferrer. Gaudeix muntant a cavall (posseeix set) i practicant tot tipus d’esports, especialment el futbol. Fidel seguidor del Vila-real C.F. i del C.Sr. Castelló, va jugar al futbol al Vila-real C.F. fins als 14 anys, quan va decidir enfocar la seva carrera al tennis.\nNous Grup Pons entrega 250 roses de la fundació Topromi


L’Ajuntament de Rubí destina 10.000 euros a la crisi humanitària de Gaza i a la lluita contra l’ebola - Ajuntament de Rubí\nL’Ajuntament de Rubí destina 10.000 euros a la crisi humanitària de Gaza i a la lluita contra l’ebola\nL’Ajuntament de Rubí destina 10.000 euros a la crisi humanitària de Gaza i a la lluita contra l’ebola El Consell Municipal de Cooperació i el Consistori han acordat realitzar urgentment aquesta aportació econòmica com a resposta a la situació d’emergència que es viu a Gaza i a l’Àfrica Occidental https://www.rubi.cat/ca/ajuntament/comunicacio/sala-de-premsa/notes/l2019ajuntament-de-rubi-destina-10-000-euros-a-la https://www.rubi.cat/@@site-logo/ajuntament-de-rubi.svg\nEl Consell Municipal de Cooperació i el Consistori han acordat realitzar urgentment aquesta aportació econòmica com a resposta a la situació d’emergència que es viu a Gaza i a l’Àfrica Occidental\nL’Ajuntament de Rubí, a instància del Consell Municipal de Cooperació de la ciutat, durà a terme dues campanyes d’emergència: una per pal·liar la crisi humanitària i iniciar la reconstrucció de Gaza, dotada amb 6.000 euros, i una altra per atendre la població afectada per la malaltia del virus de l’ebola i treballar per aturar la propagació del brot, a la qual ha destinat 4.000 euros. Així es va acordar a la darrera reunió de la comissió tècnica de treball del Consell Municipal de Cooperació.\nPel que fa a la reconstrucció de Gaza, el Govern palestí i l’ONU consideren que faran falta 9.000 milions d’euros per rehabilitar aquesta zona. Durant els 50 dies que ha durat l’operació militar israeliana, gairebé 18.700 cases han estat arrasades o han patit danys greus. Segons l’ONU, almenys 108.000 persones han perdut casa seva i tot el que tenien a dins. Altres edificis, com ara les mesquites, han estat objecte de les bombes: 71 han estat reduïdes a runa i 205 més han quedat danyades. A més, la destrucció d’aquest estiu se suma a la d’ofensives anteriors, els danys de les quals encara no s’han pogut reparar del tot.\nEs calcula que per tornar a aixecar les cases derruïdes són necessaris gairebé 2.000 milions d’euros. Al sector energètic s’ha d’invertir uns 190 milions; en educació, 111 milions; en sanitat, 130, i en infraestructures, 1.187 milions d’euros.\nPel que fa a l’ebola, l’Ajuntament aportarà el seu granet de sorra per evitar frenar l’expansió d’aquesta malaltia que, segons l’Organització Mundial de la Salut (OMS) ha provocat 3.685 casos, dels quals 1.841 han mort. La major taxa de mortalitat s’ha registrat a Guinea, on ha arribat al 64%, mentre que a Libèria i a Sierra Leona se situa al 51% i al 39%, respectivament.\nL’OMS calcula que es necessiten uns 12.000 sanitaris nacionals als països afectats, a més d’uns 750 experts internacionals en febres hemorràgiques, el grup de malalties al qual pertany l’ebola.


Fotografia Nocturna de l'Empordà: Llum de lluna\nJosep Balaguer (Pepet) 20 d’octubre de 2014 a les 22:02\nEfectivament, depenent del que és vol aconseguir es pot fer servir una lluna més o menys gran. Darrerament la lluna plena sembla que és una condemnada, una apestada i crec que amb lluna plena es poden fer moltes coses. La llum que entra al sensor la decidim nosaltres :-)\nEduard Marquès 20 d’octubre de 2014 a les 22:23\nT,explicaré un secret, en aquesta imatge de lluna plena he utilitzat un filtres per tenir un cel amb una mica més de riquesa tonal. Algunes vegades utilitzo els filtres de DN en fotografia nocturna, m,ajuden a controlar algunes il.luminacions o llums massa intenses pel meu gust. Una abraçada\nChabier Lozano 20 d’octubre de 2014 a les 23:44\nara amb la cámara nova reprendé les nocturnes. Em fa molt goig la llum de la lluna plena amb la neu, però has de mirar no fer ombra si la tens darrera :-D\nAquí tenim la mala sort de que quan es veu, ja no està gran.\nEduard Marquès 21 d’octubre de 2014 a les 17:35\nJa tinc ganes de veure-les! Ara em fas recordar una parella (Ramon i Contxi) de http://meteopallars.blogspot.com.es/, que tenen publicada alguna imatge de neu, cel estelat i una mica de lluna que són una passada. Una abraçada


4t | Escola Germans Corbella\nJa tenim aquí els menús i les propostes del sopar del mes de març.\n1r, 2n, 3r, 4t, 5è, 6è, General, Menjador, P3, P4, P5, Portada Menjador, menú 0\nProtegit: TALLER: QUE NO FALTI RES! ALIMENTACIÓ EQUILIBRADA\n3r, 4t, General, Portada Promoció 20-21, Tallers 0\nCanvi en el menú de 3r a 6è\nBenvolgudes famílies de 3r, 4t, 5è i 6è\nDes del la cuina de l’escola ens demanen que us fem arribar aquesta comunicació de canvi de menú per avui 16-02-21 per l’alumnat de 3r a 6è.\n1r, 2n, 3r, 4t, 5è, 6è, General, Infantil, Menjador, P3, P4, P5, Portada, Primària Menjador, menú, Promoció 20-21 0\nProtegit: Art Vigent 19-20: Mares del Món\n4t, Educació Artística, General Art Vigent, Museu, museu de cardedeu, Promoció 20-21 0\nAvui ens hem tacat pel càncer!\nAvui ens hem tacat pel càncer i hem aconseguit recollir 552,5€ que farem arribar laboratori de recerca de l’Hospital Sant Joan de Déu de Barcelona per a la investigació del càncer infantil.\nAgraïm a F Roca la seva col·laboració i a la M José, la Sílvia i la Maribel que ens hagin preparat una coca i una xocolata tan bona!\nGràcies a l’equip de mestres per l’organització interna.\nI a vosaltres famílies per a fer-ho possible!\nPer cert, recordeu que ens agradaria omplir la tanca de l’escola amb 1000 grues o ocellets de paper entre avui dijous i demà divendres!!\nMoltes gràcies! #TotesFemFalta #TotesSomCorbella\n1r, 2n, 3r, 4t, 5è, 6è, General, Infantil, Menjador, P3, P4, P5, Portada, Primària Promoció 20-21, solidaritat, xocolatada 0\nAjornem sortides Carnestoltes!\nDegut a la mala previsió de temps per aquest divendres 12-2-21, ajornem les sortides d’entorn de Cardedeu al proper divendres 19 de febrer.\nPer tant, el divendres 19, les famílies de cicle inicial i de 5è recordeu portar el dinar o demanar pícnic al servei de migdia.\nPerdoneu que ahir vam dir, per error, que era 6è qui havia de demanar pícnic. És 5è!\n1r, 2n, 3r, 4t, 5è, 6è, Festes, General, Infantil, P3, P4, P5, Portada, Primària Carnestoltes, Promoció 20-21, Sant Hilari, Sortides 0\n15 de febrer, Dia Internacional del Càncer Infantil: Muntem un bon cacau?\nUn any més participarem a la Xocolatada Solidària per recollir recollir fons pel laboratori de recerca de l’Hospital Sant Joan de Déu Barcelona. Volem ajudar a aconseguir que els infants diagnosticats de càncer tinguin més oportunitats de curació i que els tractaments que rebin siguin més efectius i amb menys toxicitat.\nA la nostra escola serà el dijous dia 11 de febrer i aquest cop, donades les mesures Covid, serà un esmorzar intern de xocolata desfeta i coca que ens prepararan a la nostra cuina i que servirem directament a les aules per a tots els infants de l’escola. Així doncs, el dijous 11 de febrer no cal que els infants portin esmorzar, cal que portin 1’5€ i que el lliurin al seu tutor o a la seva tutora. Els alumnes de Primària han de portar també un got i una cullereta reutilitzable.\nD’altra banda, també us proposem un repte relacionat amb la història de Sadako Sasaki: ens ajudeu a omplir la tanca de l’escola amb 1000 grues de paper per mostrar el nostre desig de PAU i SALUT per a tothom? Caldria que cada infant de l’escola fes a casa 2 o 3 grues de paper o ocellets de paper per a penjar-los amb el vostre ajut, amb un fil a la tanca de l’escola, a l’espai assignat pel seu nivell, els dies 11 i 12 de febrer. Els tutors i tutores ja informaran als vostres fills i filles d’on cal que les pengin.\nAnimeu-vos a col·laborar! #TotesFemFalta #TotesSomCorbella\n1r, 2n, 3r, 4t, 5è, 6è, Altres activitats, General, Infantil, P3, P4, P5, Portada, Primària Promoció 20-21, solidaritat, xocolatada 0\nAmb mascareta i mans netes, ja ha arribat en Carnestoltes a l’escola!\nAquestes són les Ordres Boges que ens ha portat:\nUs anirem informant de més activitats internes previstes per dijous 11 i divendres 12.\n1r, 2n, 3r, 4t, 5è, 6è, Festes, General, Infantil, P3, P4, P5, Portada, Primària Carnestoltes, Festa, Promoció 20-21 0\nCuines del món: EEUU\nDijous dia 4 de febrer el menjador ens oferirà un menú d’EEUU.\n1r, 2n, 3r, 4t, 5è, 6è, General, Infantil, Menjador, P3, P4, P5, Portada, Primària Cuines del món, Menjador 0\nButlletí de 4t\nSi vols rebre només les notícies de 4t\nNeus, Jéssica i Rocío\n4a@escolacorbella.cat, 4b@escolacorbella.cat, 4c@escolacorbella.cat


L'Atenció Primària demana que els alumnes i professors portin «sempre» la mascareta\nAificc considera que «en cap cas» es podrà garantir la seguretat epidemiològica dels grups de convivència estable\nper Paula Montalvo / ACN dijous, 20 d’agost 2020 - 11:56h\nAificc considera que «en cap cas» es podrà garantir la seguretat epidemiològica dels grups de convivència estable | ACN\nL'Associació d'Infermeria Familiar i Comunitària de Catalunya (Aificc) reclama que tots els alumnes i professors des de l'educació infantil fins al batxillerat «portin sempre mascaretes a l'escola» amb l'excepció de les classes d'educació física a l'aire lliure i respectant la distància de seguretat.\nTambé demanen la higiene de mans amb solucions hidroalcohòliques a l'entrada i sortida de l'aula, zona d'esbarjo al pati i al menjador, així com el control de temperatura a l'entrada i sortida de l'aula dos cops al dia, matí i tarda. Consideren que «no es podrà garantir en cap cas la seguretat epidemiològica» dels grups de convivència estable (GCE) als que fa referència el document per gestionar els casos.\nArgumenten que aquests grups «estan influïts per molts elements aliens» i recorden que els alumnes poden tenir germans d'altres edats i compartir esbarjo, menjador, transport o activitats extraescolars amb nens d'altres grups.\nL'entitat manifesta «preocupació» pel document per gestionar casos de Covid-19 als centres educatius i critica que no se'ls hagi tingut en compte tot i que «les infermeres de família i comunitària són agents clau».\nLa feina de l'atenció primària, molt important en aquest nou inici de curs\nLamenten que el document de la Generalitat de Catalunya 'Gestió de Casos Covid-19 als Centres Educatius' ha rebut l'assessorament de la Societat Catalana de Pediatria però no el seu «ni cap altra societat científica infermera».\nApunten que sense la col·laboració entre els departaments d'Educació i Salut. «D'altra manera ens veuríem abocats al fracàs acadèmic, sanitari, laboral i econòmic per l'impacte que suposarà el tancament dels centres educatius per una deficient intervenció sanitària preventiva», apunten en un comunicat.


Treballadors de SAS interpel·len al president Montilla en l’acte institucional de l’11 de Setembre davant la tomba de Rafael Casanova – CGTCatalunya\nInici > General > Notícies > Treballadors de SAS interpel·len al president Montilla en l’acte institucional de l’11 de Setembre davant la tomba de Rafael Casanova\nTreballadors de SAS interpel·len al president Montilla en l’acte institucional de l’11 de Setembre davant la tomba de Rafael Casanova\nDurant la protesta en defensa dels seus llocs de treball li van expressar el seu desacord amb el tancament de SAS. Els treballadors de SAS reclamen a la Generalitat que sigui retirat l'ERO i readmesos tots els treballadors per mitjà d'una subrogació. Portaven un taüt que simbolitzava on els estaven portnt les ajudes públiques que es donen a empreses com SEAT.\nA les 9:30 del dissabte 11 de setembre va passar el Sr Montilla pel lloc on els treballadors s'estaven manifestant. Seguidament el Sr Montilla s'ha parat i ha conversat amb Miguel, membre del Comitè d'Empresa per CGT, que li ha expressat el seu desacord amb la decisió de SEAT de tancar SAS i li ha demanat que intercedeixi pels treballadors de SAS: “vostès que donen milions d'ajudes a SEAT ara tenen l'obligació de protegir als treballadors que, com nosaltres, estant dintre de SEAT ens tiren per la porta de darrere”. També li han explicat que la negociació hauria de ser dintre del centre de treball, i no acomiadats amb el xantatge de veure't en l'atur si no acceptes la pèrdua de drets. També se li va manifestar que després de l'Assemblea prevista pel dilluns li enviarien un manifest amb la valoració de la segona reunió en el CMAC i les reivindicacions dels acomiadats.\nEls treballadors portaven un taüt que simbolitzava on els estaven portant les ajudes públiques que es donen a empreses com SEAT. Aquest taüt seria presentat el dilluns dia 13 a les 10h en la porta principal de SEAT perquè no se'ls oblidi que ells són els responsables de l'acomiadament de 124 treballadors de la factoria de SEAT a Martorell. Els treballadors de SAS han decidit que aquesta porta principal de SEAT serà el seu local social mentre no siguin readmesos en els seus llocs de treball. Els treballadors de SAS han estat acompanyats per Diego Rejón, company del Comitè d'Empresa de SEAT i de CGT, que els ha prestat el su suport en tot el conflicte. Els treballadors de SAS reclamen a la Generalitat que sigui retirat l'ERO i readmesos tots els treballadors per mitjà d'una subrogació.\nSecció Sindical CGT SAS


Club Patí Vilanova. Hoquei Patins Femení: El CP Claret aguanta mitja part\nEl CP Claret aguanta mitja part\nCP Vilanova -8\nCP Claret -0\nAvui diumenge, CP Vilanova i CP Claret han disputat al Pavelló de les Casernes el partit corresponent a la 10ª jornada de l’OK Lliga femenina. El partit ha servit per homenatjar la Berta Tarrida – que avui feia 18 anys-, per aconseguir tres punts més en una primera volta fins ara quasi bé impecable –s’ha guanyat tots el partits excepte a Cerdanyola- i perquè l’entrenador donés minuts les jugadores menys habituals, que han respost la confiança amb bon joc i gols.\nEl Claret, un equip voluntariós i lluitador però inofensiu en atac, no ha disposat de cap ocasió clara de gol i ha inquietat ben poc la porteria defensada per una recuperada Cate Ortega.\nEl Claret ha disposat una defensa individual molt endarrerida que ha donat cert resultat mentre les forces estaven intactes. Ha estat al minut 7, quan Pía Sarmiento aprofitava un servei de la Solène Voltzenlugel per encetar el marcador. Les jugadores del Claret no aconseguien mantenir la bola en el seu poder gaire temps i les vilanovines, veient-se superiors, queien en la precipitació en voler sentenciar per la via ràpida. Al minut 10, Pía Sarmiento tornava a marcar, aquest cop en jugada personal, i el marcador no es mouria la resta del primer temps.\nLa segona part ha estar ben diferent. Tal com acostuma a passar quan hi ha aquestes diferències entre dos rivals, el descans serveix perquè el més feble, que ha aconseguit mantenir la concentració durant tot el primer temps, es relaxi, inconscientment, alhora que el més fort surt a per totes. Al minut 2, Maria Figuerola rematava a gol una bola servida per la Pía, i un minut més tard Berta Tarrida feia el 4-0 en jugada personal. Al minut 8, Solène Voltzenlugel -aquesta noia hauria de tenir més confiança en el seu xut- finalitzava una internada en diagonal amb un fort xut creuat i feia el cinquè. Un minut més tard, Pía Sarmiento feia el seu tercer gol del matí. Tancarien el marcador dos gols de les mes petites. Regina Flix feia el setè al minut 11, al finalitzar un contraatac amb la Maria Figuerola i al minut 16, la Mercè Guerra feia el vuitè al finalitzar un bonic teva-meva amb l’Ester Nadal.\nQuan resten tres partits per finalitzar la primera volta, les vilanovines hauran de concentrar-se en la feina si volen mantenir aquesta privilegiada posició que ara ocupen a la lliga. Els tres rivals que manquen per finalitzar, tres ossos: CP Voltregà, Biesca Gijón HC i CE Arenys de Munt. Però d’això en parlarem durant la setmana.\nPublicado por MarBlau en 21:15:00\nEl Maheco Cerdanyola CH és el primer classificat p...\nUn empat un tant cruel tanca un cap de setmana de ...\nEl CP Vilanova es deixa la pell i tres punts a Vol...\nEl femení base guanya a Cerdanyola i es manté líder\nAvui es presenta la 5ª Edició de la Copa de SM la ...\nEl proper cap de setmana, el campió i el sots-camp...\nL’Alcorcón esgarrapa un punt de les Casernes\nEl CHP Bigues i Riells guanya el duel\nFemení Base: Duel de Titans\nGran tarda d’hoquei patins a les Casernes\nV Copa de S.M. la Reina: 30 punts asseguren la pa...\nEl Vilanova avança la feina\nEl femení base es manté ferm\nContra el Bigues i Riells, no val a badar\nFemení base: Victòria i liderat a Reus\nEl femení base visita Reus\nAquest cap de setmana es reprèn l’Ok lliga femenina\nEl Femení Base del Patí s’imposa al Torneig de les...\nEl CP Vilanova estrena web


Publicat en Curs 2018 - 2019, EDUCACIÓ INFANTIL, P4, Uncategorized\nPublicat el Abril 17, 2019 Abril 29, 2019 per Vedruna Puigcerda\nTal com hem dit anteriorment, els nens i nenes de la classe dels Extraterrestres (P4), hem estat investigant i estudiant l’univers.\nHem fet una molt bona recerca d’informació i amb l’ajuda de tothom i amb les explicacions de tots els companys, hem pogut aprendre un munt sobre el sistema solar, la vida a l’espai, els astres, les naus espacials… Hem investigat tant, que vam fer un mapa de paraules i imatges per anar-hi posant tota la nova informació.\nAixí ens ha quedat al final!\nAmb l’ajuda de la beebot hem pogut viatjar per l’espai, i amb el ninus hem treballat el sistema solar de més a prop.\nHem conegut astronautes famosos, hem pogut veure com s’enlairava un coet, i com a treball final entre tots hem construït la nostra pròpia nau espacial!\nJuntament amb els nens i nenes de P3 i P5 vam fer un photocall espacial per fer-nos fotografies.\nFinalment, us deiexem un video amb la dansa que vam fer a música amb la cançó dels planetes.\nA P4 ja hem fet la mona!\nPublicat el Abril 11, 2019 Abril 29, 2019 per Vedruna Puigcerda\nAquesta tarda els nens i nenes de la classe dels extraterrestres ens ho hem passat pipa fent les nostres mones de pasqua!\nEns han quedat xulíssimes! Segur que seran molt bones!


2.000 pimes del Vallès Occidental podrien estalviar-se centenars de milers d'euros en l'impost de societats - Economia - Rubí TV\nL'estalvi conjunt en la comarca seria de 19.000 milions d'euros, segons Pimec\nPIMEC ha detectat que 2.000 petites i mitjanes empreses del Vallès Occidental podrien arribar a estalviar-se centenars de milers d'euros. Segons la patronal conclou, més del 90% de les pimes desconeixen les deduccions fiscals que existeixen en les activitats de generar nous productes o millorar els seus processos productius -que poden arribar a suposar fins a un 59% d'estalvi en l'impost de societats- que els hi pertocaria per a la seva pròpia activitat d'innovació empresarial.\nEl Govern va introduir aquestes ajudes per tal de fomentar el canvi de model productiu i la millora de la competitivitat. Els ajuts no només es refereixen a la innovació tecnològica, sinó també a la innovació en processos, productes o procediments. A més, permeten deduir hores pròpies del personal, subcontractacions i col·laboracions externes, materials i prototips o patents, entre d'altres.\nD'altra banda, PIMEC també ha localitzat un gran nombre d'empreses del territori que no estan documentant correctament aquestes deduccions davant l'Administració. Aquest fet implica, a més de la pèrdua de l'estalvi, un augment dels requeriments i les incidències derivades d'aquesta gestió, que poden allargar i complicar el procés en la majoria de casos.\nEn aquest sentit, PIMEC s'ofereix per acompanyar totes aquelles pimes del Vallès Occidental que generin nous productes o que introdueixin millores en alguna part dels seus processos productius, identificant totes aquelles activitats susceptibles de deducció i generant la documentació necessària per deduir-les en l'impost de societats i oferint seguretat jurídica. A més a més, la patronal es compromet a sol·licitar les consultes necessàries i generar la documentació per tal de garantir la seguretat davant l'Administració.\nEtiquetes: pimes, pimec, vallès occidental, estalvi, impost de societats


A partir de l’1 de setembre es poden sol·licitar les 12,30 hores gratuïtes d’aparcament en zona blava corresponents al tercer període d’avaluació — Economia i Hisenda\nEsteu aquí: Inici → Àrea Econòmica → Notícies → A partir de l’1 de setembre es poden sol·licitar les 12,30 hores gratuïtes d’aparcament en zona blava corresponents al tercer període d’avaluació\nA partir de l’1 de setembre es poden sol·licitar les 12,30 hores gratuïtes d’aparcament en zona blava corresponents al tercer període d’avaluació\nDarrera modificació 31-08-2015 11:41\nEl 3r període d'avaluació correspon als mesos de juny, juliol i agost.\nLa mesura s'adreça a totes aquelles persones físiques empadronades a Lleida que siguin titulars de turismes, domiciliats a Lleida, destinats a ús particular. Queden exclosos els taxis i els destinats a serveis públics.\nSi el vehicle no registra cap multa en aquest tercer període d'avaluació (mesos de juny, juliol i agost), els conductors que tinguin dret a obtenir la targeta, o aquells que ja tinguin la targeta i en aquest tercer període també compleixin els requisits, podran començar a gaudir les primeres dotze hores i mitja gratuïtes a partir de l'1 de setembre.\nAquells conductors que tinguin dret a obtenir la targeta, la podran sol·licitar a les oficines d'Eysa. En el moment de fer aquesta gestió haureu de portar el vostre DNI, o si la gestió la fa una persona diferent del propietari, s’haurà de portar una fotocòpia del DNI (del propietari i de la persona autoritzada) i una autorització signada.\nEl cost d'emissió de la targeta és de 2€ i s'haurà d'abonar la primera vegada amb l'expedició inicial de la targeta. En els posteriors semestres, si correspon, s'anirà recarregant a les mateixes oficines d'Eysa. Per deteriorament o pèrdua de la targeta s'haurà d'abonar 1€ per obtenir-ne l'alta.\nL'emissió de noves targetes s'expediran en el mateix moment que es sol·liciten. En cas de recàrregues, caldrà deixar la targeta i se us donarà un comprovant amb la data a partir de la qual es podrà recollir la targeta recarregada.\nMés informació a la Seu Electrònica de Paeria


Juliol | 2013 | Fils de Sofia\nSinceritat, simplicitat, i senceresa\nPosted on 25 Juliol 2013 by filsdesofia\nL’entrada d’avui és un xic més personal que les anteriors, trencant així amb la tendència del blog fins al moment. Potser haureu notat que fa temps que no oferia res de nou, i és perquè hi ha vegades que la vida és massa convulsa com per tenir la tranquil·litat que es necessita per seure a redactar punts de vista polítics, o explicar curiositats científiques.\nI és que volia plasmar en paraules, i de pas perquè no, compartir amb qui li interessi, el que per a mi està essent la via per enfrontar problemes i malentesos personals en general. Les paraules clau es troben ja al títol del post. He estat temptat d’anomenar-ho “les tres S”, però sincerament, ho he trobat una parida.\nSinceritat: (o el contingut) No busquis excuses. Entén la situació i entén com s’hi ha arribat. Sigues sincer primer de tot amb tu mateix. Si has comès algun error, no perdis el temps intentant explicar perquè l’has fet o justificant que no ha estat tant greu. Exposa quin ha estat l’error que creus que has fet i proposa immediatament el camí per solucionar-lo. Com més apliquis aquest punt, més senzill serà introduir-hi els següents.\nSimplicitat: (o la forma) Dóna un parell de voltes a la idea abans de plantejar-la. El teu cap té maneres molt caòtiques de treballar, i utilitza molts suports no verbals per a presentar idees. Si intentes traduir-ho directament a llenguatge pot resultar incomprensible o altre cop malentès. Vols aconseguir traslladar el contingut amb la màxima eficàcia possible, així que escull curosament les paraules i l’estructura més simple per exposar el que vols dir. Comença explicant el cor de l’assumpte i presenta’l clar. Quan això sigui traslladat, ja es poden afegir els complements per acabar de donar la imatge completa que vols traslladar.\nSenceresa: (o el to) Estigues tranquil. Tu saps que vols parlar sincerament, i faràs l’esforç de presentar-ho simple i eficaçment. El camí que has escollit per a solucionar la situació és l’únic que coneixes i hi confies, així que demostra-ho. Exposa les teves paraules amb un to sencer, tranquil, i confortant. No estàs fent res dolent, inclús quan potser t’estiguis disculpant amb un interlocutor enfadat amb tu. Vols fer les coses bé i això no se’t pot recriminar.\nPer acabar vull dir que aquesta és la manera com tinc pensat tirar endavant, però ni és sempre fàcil de fer-ho, i ni molt menys he aconseguit sempre fer-ho així.\nPublicat a Societat\t| Etiquetat Consells, Idees, Opinió | Deixa un comentari


16 abril 2021 15:24\nLa formació critica que es continuïn cremant autobusos sense que el consistori presenti un pla d’actuació garantista\ndBalears/E.P. | 17 abril 2017\nEl Pi Palma ha criticat aquest diumenge que l'Ajuntament no revisi els contractes de manteniment dels autobusos de l'EMT, una flota «antiga» i «insuficient» per al servei que ofereix i ha instat el batle de Palma, José Hila, a donar a conèixer els resultats de l'auditoria externa que el regidor de Mobilitat, Joan Ferrer, «va prometre» l'any passat sobre el servei de manteniment de l'EMT.\nEn aquest sentit, des de la formació han assenyalat que el fet que aquest dimarts s'incendiés un vehicle a l'autopista amb més d'un milió de quilòmetres recorreguts posa de manifest «la perillositat dels autobusos amb els que cada dia es desplacen milers de persones sense que l'Ajuntament posi mesures més contundents i efectives».\nAixí doncs, han indicat que el també president de l'empresa municipal va anunciar que es contractaria un servei mecànic i tècnic extern i independent per detallar en quin estat es troba la flota i la comissió de govern va aprovar revisar els contractes de manteniment el setembre de l'any passat, però, asseguren, mai s'han fet públics els resultats.\nD'altra banda, han explicat que l'actual servei de l'EMT va ser adjudicat l'any 2000 pel Partit Popular a l'empresa que en aquest mateix any els va vendre la flota. A més, el PI ha apuntat que el 2008 es va anunciar també una auditoria després de cremar-se un altre autobús que «mai es va fer pública».\nFinalment, han afegit que tot i que el consistori ha obtengut un crèdit per comprar 95 autobusos entre 2017 i 2020, en acabar l'any 2020, la meitat de la flota continuarà tenint una antiguitat superior als 15 anys, ja que només es renovarà el 53 per cent de la flota actual.


Enric I. Canela » 2006 » desembre » 04\nArchive for desembre 4th, 2006\nPosted in Documents, Política, TIC on desembre 4th, 2006 No Comments »\nNotícia de Nació Digital Ens informa Nació Digital que David Boronat i Ester Pallarés de Multiplica han publicat un interessant estudi sobre Internet i les darreres eleccions al Parlament de Catalunya. Ja ho van fer fa tres anys. Els resultats tampoc són ara massa bons. Molt interessant per a polítics i gent que treballa en […]\nPosted in Articles Enric I. Canela, Recerca, Universitat on desembre 4th, 2006 No Comments »\nEnric I. Canela Pràcticament no m’ha donat temps a fer el comentari de la situació del megadepartament que rebo la notícia a través del meu admirat e-noticies. Pilar Dellunde secretària d’Universitats i Recerca. Conec, però poc, a la nova secretària. La respecto i no vull fer cap comentari sobre la secretària “in pectore“, perquè no […]\nEnric I. Canela Avui llegeixo a La Vanguardia una curta nota en la que explica que el catedràtic de Ciència Política de la Universitat Pompeu Fabra Ferran Requejo ha refusat de manera irreversible ser el nou secretari d’Universitats i Recerca del megadepartament que englobarà aquests àmbits juntament amb artesania, turisme, etc. Cada vegada que recordo […]\nPosted in Innovació, Nutrició, Recerca, Universitat on desembre 4th, 2006 No Comments »\nEl dia 2 El Punt es feia ressò de la creació del consorci que gestionarà el Centre de Realitat Virtual tal com ja vaig comentar en aquest bloc. El dia 3 El País va presentar un interessant reportatge sobre el declivi d’Oxford. El dia 1 La Nueva España i La Voz de Asturias van publicar […]\nPosted in Economia, Innovació, Recerca on desembre 4th, 2006 No Comments »\nNotícia de l’OCDE China will this year for the first time spend more on research and development (R&D) than Japan and so become the world’s second highest investor in R&D after the United States, according to OECD projections based on recent trends.\nEl degà del Col·legi d’Enginyers Industrials de Madrid també està contra els 240 crèdits\nPosted in Articles Enric I. Canela, Universitat on desembre 4th, 2006 No Comments »\nEnric I. Canela Com ja hem comentat en aquest bloc, el Ministeri d’Educació i Ciència ha imposat que totes les titulacions universitàries que no estiguin sotmeses a directives europees, com és el cas de Medicina, siguin de 240 crèdits europeus. Això, sota la meva opinió i de molts altres europeistes xoca fronatlement amb el que […]


TRIBUNA BERGUEDANA: SANT ANDREU D’ARISTOT. PONT DEL BAR. ALT URGELL.\nTornàvem de terres andorranes quan les cases del poble d’Aristot esdevingueren a la nostra vista encimbellades dalt de la muntanya. Com encara era d’hora ens decidiren a conèixer aquest racó del nostre país situat quasi a tocar el cel. Per una carretera (7 km.) retorçada i estreta però asfaltada accediren a l’entrada del poble. Va sorprendre’ns la quantitat de cotxes en tan amagat lloc però van entreveure que hi ha força ocupació i cases reformades conservant l’encant rural. Davant nostre les formes tallades de la serra del Cadí encara coberta de neu.\nQuan pujaven per a carretera el campanar de l’església ens cridava l’atenció i en arribar van cercar-lo.\nEl poble és aixecat damunt d’un penyal i les seves cases s’arrauleixen sota les restes del castell i l’església de Sant Andreu que domina la profunda falda de la muntanya.\nLa vila d’Arestuate és citada, en una permuta de terres, l’any 898. A partir d’aquesta data els esments relatius al lloc o a la vila, que també és citada en l’acta de consagració de la Seu d’Urgell, es repeteixen al llarg dels segles X, XI i XII.\nLa vila era de pertinença dels comtes d’Urgell, car l’any 1077 el comte d’Urgell, Ermengol IV, donà a Santa Maria de la Seu i a la seva canònica les batllies i franqueses de diverses viles, entre les qual figura Aristot.\nEl terme d’Aristot apareix documentat els anys 949, 1026, dins el Baridà; en els documents datats l’any 1063, Aristot dins el Baridà pertanyia al comtat de Cerdanya, mentre en un altre document del 1077 correspon al comtat d’Urgell.\nL’església Sant Andreu d’Aristot, dins el deganat de Cerdanya, fou visitada pels delegats de l’arquebisbe de Tarragona l’any 1312.\nL’església és un edifici d’una sola nau, coberta amb una volt de canó de perfil semicircular, amb un absis semicircular a llevant, obert a la nau mitjançant un arc presbiteral.\nA l’angle sud-oest es dreça un campanar de torre posterior a l’obra original, que interiorment és suportat per un gran pilar quadrat.\nQuatre finestres s’obren a la nau, dues de doble esqueixada situades al mur meridional i decorades amb estuc, i dues més a l’absis, la central de llinda rectangular i una sola esqueixada, l’altra és de doble esqueixada.\nLa porta s’obre a la façana sud, i és resolta amb un arc de mig punt, que arrenca de dues senzilles impostes i és fet per grans dovelles de granit.\nTant per la seva obra i pels seus carreus cal considerar-la com una construcció pertanyent al segle XII.\nAristot va tenir un castell que defensava el comtat de Cerdanya vers el comtat de Castellbó. Documentat des del segle IX, Arnau I de Castellbó, des prés d’apoderar-se’n, l’enderrocat l’any 1209. Més tard, el 1229, el cavaller Guillem d’Urtx el reconstruí. Els seus descendents, l’any 1301 decidiren vendre’l amb la meitat del seu patrimoni al rei Jaume de Mallorca.\nEl 28 de setembre de 1713, a les acaballes de la Guerra de Successió Espanyola, el general Josep Moragues i Mas, governador de la fortalesa de Castellciutat, signava la capitulació i lliurava la fortalesa a les tropes borbòniques.\nAristot va ser municipi independent fins l’any 1970 quan s’agregà a Toloriu, com precursor de l’actual municipi de Pont del Bar.


“JORNADA ESPORTIVA I SOLIDÀRIA” 2015 a benefici de Càritas i David Colomer – ConeixerCanals\nAgenda d'events · Baló a mà · Deports · Economia · Fem Basquet · Historia de Canals · Karate · Volei\nBy Conèixer Canals on 10 de abril de 2015 No Comments\nUna vegada més, cinc clubs esportius del poble de Canals s’uneixen per tal de dur a terme una iniciativa solidària: col·laborar amb Càritas Canals i amb David Colomer.\nDurant el matí del proper dissabte dia 11 d’abril, al pavelló Ricardo Tormo, trobarem a xiquets i xiquetes del “Club de Baló a Mà Canals”, “Club Kàrate Canals”, “Club Voleibol Canals”, “A.D.A.C.” i “Fem Bàsquet Canals”, omplint les tres pistes i practicant esports diferents a cadascuna d’elles.\nVos convidem a passar-vos per allí i participar amb la vostra dosi solidària: bé siga amb aliments (arròs, oli, llet, llaunes, etc.) per a Càritas i la seva tasca amb les famíles més desfavorides; o bé amb qualsevol ajuda a David Colomer i la seva lluita contra la paràlisi cerebral.\nJa l’any passat vam tenir estampes peculiars i divertides. Com veure a xiquets del kàrate jugar a volei, xiquetes del volei jugar a bàsquet o xiquets del balò a mà fent exercicis de karate. A les tres pistes alhora, activitats sense parar. Enguany es sumen els amics de A.D.A.C., per tal de sumar una disciplina més: el ball.\nA l’entrada hi haurà begudes i coques per als participants i per a també treure diners i repartir per a les dos causes. Com anteriors edicions, podeu portar la vostra coca o pastís per tal d’aportar el vostre granet d’arena a este gran esdeveniment.\nRecordem als xiquets/es de les diferents escoles esportives que a les 9:30h estan citats, tots amb les seves respectives samarretes d’entrenament. Podeu vindre amb els vostres pares, iaios, familiars o un autobús de veïns cadascú… la qüestió és comboiar a quanta més gent millor, per tal de col·laborar amb esta “Jornada Esportiva i Solidària” d’enguany. Vingueu!\nAdjuntem el cartell de la jornada i el quadrant de les diferents activitats i grups durant el matí.\nQUE NO PARE L’ESPORT!!!


Fulls oficials de queixa, reclamació i denúncia en serveis assistencials | Col·legi de Fisioterapeutes de Catalunya\nFulls oficials de queixa, reclamació i denúncia en serveis assistencials\nÉs obligatori tenir fulls oficials de queixa, reclamació i denúncia en la meva consulta/centre de Fisioteràpia?\nEn aplicació de la Llei 22/2010, de 20 de juliol, del Codi de consum de Catalunya, totes les consultes, centres i serveis de Fisioteràpia han de tenir fulls oficials de queixa, reclamació i denúncia a disposició dels seus usuaris.\nQuina diferència hi ha entre els diferents documents?\nEn funció del grau d’insatisfacció dels usuaris, podem classificar-los en quatre nivells:\nSuggeriment. L’usuari manifesta, ja sigui de manera verbal o per escrit, una proposta o reclamació de canvi al centre/consulta de Fisioteràpia que redundi en benefici d’ambdues parts.\nQueixa. L’usuari indica, de manera verbal o escrita, la seva insatisfacció causada per defectes en el producte o servei.\nReclamació. És una acció individual. L’usuari mostra, per escrit, la seva insatisfacció per algun perjudici causat pel servei del centre/consulta/professional; acostuma a contenir la sol·licitud d’algun tipus d’indemnització o compensació amb l’objectiu de reparar un dany, etc.\nDenúncia. L’usuari vol posar en coneixement de l’Administració competent uns fets que poden ser constitutius d’infracció administrativa, a fi que aquesta actuï corregint els fets il·lícits. Té per objectiu prevenir les conductes il·lícites i defensar els interessos generals.\nCom i on els puc obtenir?\nPer tal d’obtenir exemplars de fulls oficials de queixa/reclamació/denúncia per posar a disposició dels vostres usuaris, heu d’adreçar-vos a:\nOficines Comarcals d’Informació al Consumidor\nOficines de l’Agència Catalana del Consum\nHaureu d’anunciar de manera permanent a través d’un cartell, col·locat en un lloc visible, que disposeu d’aquests fulls. El cartell ha d’incloure:\nUn número de telèfon d’atenció ciutadana per realitzar consultes de consum.\nEl número de telèfon o l’adreça de correu electrònic d’atenció als usuaris, si s’escau.\nQuin és el procediment que han de seguir els usuaris dels centres i consultes de Fisioteràpia?\nLa informació relativa al tractament de les queixes ha d’estar disponible per als usuaris, els reclamants i les parts interessades. Aquesta informació s’ha de facilitar en un llenguatge senzill i, en la mesura del possible, en format accessible per a tothom.\nRecepció de la queixa. És el moment en què es coneix la queixa de l’usuari, ja sigui verbalment o per escrit.\nRegistre de la queixa. Es registren les dades de la queixa al sistema informàtic amb un codi únic d’identificació. Aquest registre ha d’identificar la solució buscada pel reclamant i qualsevol altra informació necessària per al tractament eficaç de la queixa. Ha d’incloure:\nUna descripció de la queixa i les dades de suport corresponents\nLa solució sol·licitada\nEls productes o pràctiques de l’organització objecte de la queixa\nLa data límit per a la resposta\nDades sobre la unitat administrativa\nL’acció immediata duta a terme (si n’hi ha)\nAcusament de recepció de la queixa. La recepció de cada queixa ha de ser notificada immediatament al reclamant per telèfon, correu postal o correu electrònic.\nAvaluació inicial de la queixa. Fer una primera valoració de les seves implicacions i de la possibilitat d’una acció immediata i fer-la arribar al seu responsable.\nInvestigació de la queixa. Cal investigar totes les circumstàncies relacionades amb la queixa, determinar el problema que genera la insatisfacció de l’usuari i les causes que l’han originat, i també les possibles conseqüències per al centre sanitari o consulta de Fisioteràpia, i determinar-ne l’abast.\nSeguiment de la queixa. S’ha de fer un seguiment de la queixa al llarg de tot el procediment. Una actualització del seu estat hauria d’estar disponible per al reclamant en qualsevol moment o, com a mínim, en el compliment de terminis.\nProposta de solució. Després d’analitzar la queixa cal proposar la manera més adient de solucionar el problema que l’ha causada i vetllar per tal que les mesures proposades es portin a terme. Serà aleshores quan s’obrin les dues vies, la mediació o l’arbitratge:\nLa mediació és un procediment ràpid, senzill i gratuït a través del qual la persona mediadora ajuda el consumidor i l’empresari a buscar una solució negociada i a arribar, voluntàriament, a un acord satisfactori per a ambdues parts.\nInformació de la solució a l’usuari. L’establiment sanitari ha d’informar l’usuari de la solució adoptada al més aviat possible. La resposta ha de contenir les accions que s’han fet per resoldre el problema i els fonaments de la solució adoptada, ja sigui positiva o negativa per a les pretensions de l’usuari.\nRecepció i contesta de la resposta a l’usuari. És possible que quan la solució que aporta l’establiment sanitari sigui negativa per a les pretensions del l’usuari, aquest es posi de nou en contacte amb l’establiment. Cal indicar-li les possibles alternatives que té per intentar satisfer les seves pretensions.\nTancament de la queixa. Si el reclamant accepta la decisió o l’acció proposada, la queixa s’ha de resoldre i registrar.\nAvaluació del procés. Un cop finalitzada la gestió de cada reclamació cal fer un control de les accions que s’han dut a terme per veure si s’han desenvolupat correctament i en un període de temps adient.\nExtracció i anàlisi de dades. Les reclamacions són una font d’informació molt important per a l’empresa, atès que li indiquen els elements que són més valorats pel client. Aporten informació rellevant sobre els punts dèbils en la prestació de serveis o en l’ús de productes i possibiliten la introducció de millores en el servei de l’establiment.\nQuins són els organismes habilitats per tramitar les queixes, reclamacions i denúncies?\nServeis públics de consum: les Oficines Municipals i Comarcals d’Informació al Consumidor i les oficines de l’Agència Catalana del Consum en cas que no es tingui accés a les oficines municipals i comarcals.\nLes organitzacions de consumidors i usuaris en relació amb els seus associats.\nEls organismes exempts de tenir fulls oficials de queixa, reclamació i denúncia són:\nEls fedataris o fedatàries públics o el personal que exerceixi potestats públiques sempre que sigui retribuït mitjançat aranzel.\nEls serveis públics que l’Administració presta directament.\nEls centres d’ensenyament reglats.